**ՀԻՄՆԱՎՈՐՈՒՄ**

**«Հայաստանի Հանրապետության ԿԱՌԱՎԱՐՈՒԹՅԱՆ 2006 թվականի ՄԱՐՏԻ 2-Ի N 276-Ն ՈՐՈՇՄան մեջ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **Իրավական ակտի հիմնավորումը** | |
| **1.** | **Անհրաժեշտությունը** |
|  | Նախագծի անհրաժեշտությունը պայմանավորված է կորոնավիրուսային համաճարակի պայմաններում հաշմանդամություն ունեցող անձանց վարակման ռիսկի կանխարգելման հանգամանքով։ Միևնույն ժամանակ՝ այն դեպքերում, երբ անձին չտեսնելու պարագայում օբյեկտիվ որոշում կայացնել հնարավոր չէ, սահմանել բացառություններ՝ նվազեցնելով սխալ որոշումներ կայացնելու ռիսկը։ |
| **2.** | **Առկա իրավիճակը և խնդիրները** |
|  | Հաշվի առնելով կորոնավիրուսային համաճարակը և հետպատերազմյան շրջանում բժշկասոցիալական փորձաքննության հանձնաժողովների գերծանրաբեռնվածությունը, Կառավարության 2020 թ. մարտի 26-ի 381-Ն որոշումով լրացում կատարվեց կառավարության 2006 թ․ մարտի 2-ի N 276-Ն որոշման մեջ, համաձայն որի մեկ տարի ժամկետով (մինչև սույն թվականի ապրիլի 1-ը) բժշկասոցիալական վերափորձաքննություններն իրականացվել են պարզեցված ընթացակարգով:  Հաշվի առնելով սույն թվականի մարտ-ապրիլ ամիսներին Հանրապետությունում կորոնավիրուսային համարճարակի բռնկման նոր ալիքը, ԲՍՓ գրասենյակի Միասնական սոցիալական ծառայության համապատախան վարչություն վերակազմավորման արդյունքում բժիշկ փորձագետների թափուր հաստիքների առկայությունը, կառավարության 2021 թվականի ապրիլի 22-ի թիվ 624-Ն որոշմամբ վերոնշյալ ժամկետը երկարացվեց մինչև 2021 թ հոկտեմբերի 1-ը, միաժամանակ, որպես հատուկ ընթացակարգով բժշկասոցիալական վերափորձաքննությունների իրականացնելու բացառություն լրացվեց՝ կառավարության 2003 թվականի հունիսի 13-ի N 780-Ն որոշման N 1 հավելվածի 31-րդ կետի «գ» ենթակետով սահմանված 8-րդ տարվա դիտարկման դեպքերը: |
| **3.** | **Կարգավորման նպատակը և բնույթը** |
|  | Առաջարկվում է երկարացնել պարզեցված ընթացակարգով բժշկասոցիալական փորձաքննությունների իրականացումը, հաշվի առնելով կրկին կորոնավիրուսային համաճարակի ակտիվացումը։ Պարզեցված ընթացակարգով վերափորձաքննությունները առանց անձի օբյեկտիվ զննության իրականացնելու արդյունքում կայացված որոշումները առավել սուբյեկտիվ են և հանգեցնում են պետական բյուջեից ֆինանսական հոսքերի անարդյունավետ մեծացման, ուստի հաշվի առնելով ստեղծված իրավիճակը, նախագծով լրացում է կատարվել պարզեցված ընթացակարգով վերափորձաքննություններ չիրականացնելու բացառությունների շարքում, այն է չարորակ նորագոյացությունների, վնասվածքների, մինչև 18 տարեկան երխաների, ՀՀ կառավարության 2003 թ. հունիսի 13 թիվ 780- Ն որոշման հավելված 1-ի 31-րդ կետի գ) ենթակետով սահմանված, հավելված 2-ով և հավելված 3-ով սահմանված ախտաբանական վիճակներով համապատասխանաբար 3-րդ և 5-րդ տարվա դիտարկման դեպքերում իրականացվոց բժշկասոցիալական վերափորձաքննությունները:  Չարորակ նորագոյացությունների, վնասվածքների, տուբերկուլյոզի, ողնաշարի դեգեներատիվ և դիստրոֆիկ փոփոխություների, լամինէկտոմիաներից հետո, գլխուղեղի արյան շրջանառության սուր խանգարումների դեպքերում վերափորձաքննությունն անձի օբյեկտիվ զննությամբ իրականացնելու անհրաժեշտությունը բխում է նշված ախտաբանական վիճակների դեպքում վերականգնողական միջոցառումների արդյունավետությունից, մասնավորապես 44-օրյա պատերազմի հետևանքով բազմակի վնասվածքներ ստացած անձանց վերափորձաքննության արդյունքում գնահատված կարիքին համապատասխան աջակցող միջոցներ տրամադրելու անհրաժեշտությունից, իսկ մինչև 18 տարեկան երեխաների դեպքում երեխաների զարգացման առանձնահատկություններից:  Այսպիսով, նախագծով առաջարկվում է անձի դիմումի հիման վրա կրկնակի անգամ բժշկասոցիալական փորձաքննությունները (վերափորձաքննությունները) պարզեցված եղանակով իրականացնել մինչև 2022 թվականի փետրվարի 1-ը, սակայն որպես բացառություն լրացնել այն դեպքերը, որոնց ժամանակ անհրաժեշտ է իրականացնել բժշկասոցիալական վերափորձաքննություն անձի օբյեկտիվ զննությամբ: |
| **4.** | **Նախագծի մշակման գործընթացում ներգրավված ինստիտուտները և անձինք** |
|  | Աշխատանքի և սոցիալական հարցերի նախարարություն |
| **5.** | **Ակնկալվող արդյունքը** |
|  | Նախագծերի ընդունման արդյունքում ակնկալվում է վերափորձաքննություններն իրականացնել պարզեցված ընթացակարգով (պարզեցված) ևս 4 ամիս, միևնույն ժամանակ՝ նվազեցնելով սխալ որոշումներ կայացնելու ռիսկը։։ |
| 6. | **Հայաստանի Հանրապետության պետական բյուջեի եկամուտների և ծախսերի փոփոխությունները** |
|  | 2019 թվականի ընթացքում իրականացված 32898 վերափորձաքննությունների արդյունքում հաշմանդամություն չի սահմանվել 835 անձի (մոտ 2.5%), 2020 թվականի ապրիլի մեկից մինչև 2021 թվականի ապրիլի 1 ընկած ժամանակահատվածում իրականացված 32257 վերափորձաքննություների արդյունքում հաշմանդամություն չի սահմանվել 306 անձի (մոտ 0.9%)  Նախագծի ընդունման դեպքում Հայաստանի Հանրապետության պետական բյուջեի եկամուտներում և ծախսերում ակնկալվում է ծախսերի նվազում, քանի որ օբյեկտիվ զննությամբ վերափորձաքննությունների արդյունքում կմեծանա հաշմանդամություն ունեցող անձ չճանաչվածների քանակը։ |
| 7. | **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026 թթ. ծրագիր, ոլորտային և/կամ այլ ռազմավարություններ** |
|  | Նախագծի ընդունումը չի բխում ռազմավարական փաստաթղթերից՝ Հայաստանի վերափոխման 2050 ռազմավարությունից, կառավարության 2021-2026թթ. ծրագրից, ոլորտային և/կամ այլ ռազմավարություններից։ |